બૉલીવુડમાં અભિષેક બચ્ચન અને ઐશ્વર્યા રાઈ ની જોડી ને ફિલ્મ ઇન્ડસ્ટ્રી માં સૌથી સુંદર માનવામાં આવે છે. એક સુંદર પ્રેમ કહાની પછી આ કપલે વર્ષ 2007 માં એકબીજા સાથે લગ્ન કર્યા હતા. લગ્ન ના આટલા વર્ષ થઇ ગયા હોવા છતાં તેઓના ફેન્સ તેઓની લવ સ્ટોરી જાણવામાં દિલચસ્પી રાખે છે. આ સાથે જ 11 વર્ષ પછી અભિષેકે ઐશ સાથે ની પ્રેમ કહાની ના રાઝ ખોલ્યા છે. હાલ માં જ અભિષેકે ના એક મીડિયા શો દરમિયાન ઐશ સાથે ની લવ સ્ટોરી નો ખુલાસો કર્યો છે. તેમણે જણાવ્યું કે કેવી રીતે તે બંને ની દોસ્તી પ્રેમમાં બદલાઈ ગઈ હતી. અભિષેકે જણાવ્યું જે, ”પહેલી વાર મેં ઐશની સાથે વર્ષ 2000 માં ફિલ્મ ‘ઢાઈ અક્ષર પ્રેમ કે’ માં સાથે કામ કર્યું હતું. તેના પછી અમારા બંને વચ્ચે સારી એવી દોસ્તી થઇ ગઈ હતી. આ ફિલ્મ પછી અમે બંને એ ફિલ્મ ‘કુછ ના કહો’ માં પણ સાથે કામ કર્યું હતું. તેના પછી અમારી દોસ્તી વધુ મજબૂત બની ગઈ હતી”.